[Video] Is maanmusiek ontrafel?Al Warden (Skermskoot uit die video) Die misterieuse ruimtemusiek wat verskeie ruimtevaarders gehoor het terwyl hulle gewentel het aan die kant van die maan, wat weg van die aarde is, het dalk ’n heel voor die hand liggende verduideliking. Die musiek is die eerste keer gehoor toe Apollo 10 se bemanning in 1969 om die maan gewentel het. Twee maande later het Michael Collins in Apollo 11 dit ook gehoor terwyl Neil Armstrong en Buzz Aldrin met hul landingstuig op pad na die maan se oppervlak was. Die voorvalle is tot 2008 deur Nasa geheim gehou, wat nou bydra daartoe dat baie mense die verklaring hiervoor bevraagteken. Die amptelike verklaring wat nou weer tydens ‘n uitsending van die program Nasa Sunday verskaf is, is dat daar ’n interaksie tussen die radio’s aan boord van Apollo en die landingstuig was. Trouens, Collins erken hy is vooraf daarop attent gemaak anders sou hy bevange van vrees gewees het. Skeptici meen daar moet meer daaragter steek dat Nasa dit so lank geheim gehou het. Lees meer: Christian Science Monitor, Space.com